Wilders sê hy is steeds beskikbaar nadat koalisie-gesprekke in duie stort – praag.co.za — 20 jaar jonk!
Een van die moontlike koalisievennote, GroenLinks, het geweier om hul belofte oor oopgrens-immigrasie te verbreek. Wilders het die ineenstorting "baie goeie nuus" in 'n twiet genoem.
Edith Schippers, die uittredende minister van gesondheid wat die onderhandelinge gelei het, het aan verslaggewers gesê immigrasie was die mees verdelende kwessie. "Migrasie te moeilik om te oorbrug," het sy gesê. "Ons kon nie 'n gesamentlike basiese besluit bereik nie."
GroenLinks, onder leiding van die 31-jarige Jesse Klaver, het 'n veldtog gevoer vir 'n meer vrygewige asielbeleid, 'n baie ongewilde houding in die land.
Wilders, wie se party tweede gekom het, is heeltemal uitgesluit van die gesprekke. Sy PVV-party word geïgnoreer ten spyte daarvan dat hy die tweede grootste aantal setels in die parlement gewen het, omdat premier Mark Rutte en ander linkse partye geweier het om saam met hom te werk.
Onderhandelinge tussen liberale van die VVD, die Christen-Demokrate (CDA), die progressiewe Demokratiese Party (D66) en die ver-linkse GroenLinks het uiteindelik ná die weke van stryery oor immigrasiebeleid op niks uitgeloop nie.
Ander beleide, insluitende klimaatsverandering en inkomstevlakke, het ook tydens die gesprekke probleme veroorsaak, volgens Rutte. "Ons wou hê dit moet suksesvol wees, maar ons het nie geslaag nie. Ons het saam besluit dat dit net nie sou werk nie," het hy gesê.
Rutte moet nou met die konserwatiewe Christelike Unie saamwerk om 'n baie klein 76-setel meerderheid te verseker, maar Maandag se ineenstorting sal waarskynlik die vorming van 'n regering vir maande vertraag.
Die CU het nie in die verkiesing setels bygekry nie, anders as die Groenes, maar hul arbeids- en belastinghervormingsbeleid sluit aan by dié van Rutte se liberales en die Christen-Demokrate.
Die Christelike Unie is egter konserwatief en Euroskepties, teen orgaanskenking en politieke integrasie in die eurosone.
GroenLinks het 20 distrikte gewen en is as noodsaaklik beskou om 'n gemaklike 85 setel-voorsprong te verseker. "Ek is baie teleurgesteld," het die CDA-leier, Sybrand Buma, gesê. "Die verskille tussen ons was te groot, veral in terme van immigrasie."
Skrywer praagGepubliseer op 17 Mei 2017 Kategorieë Internasionale nuus, NuusSleutelwoord Immigrasie, Nederland, wilders